As poblacions salvaches d'Ovis orientalis se troban en Orient Meyo. Actualment en queda poblacions reducidas que habitan en as montanyas d'o Kurdistán, d'entre Iraq y Turquía, pero se piensa que en un pasau no guaire remoto en pudo haber poblacions en quasi todas as montanyas que diban dende Mesopotamia y l'antigo Creixent Fértil dica os Balcans y a Peninsula de Crimea, arredol de a Mar Negra. A domesticación d'os primers exemplars dOvis orientalis que dion lugar a'l linache d'as uellas domesticas se debió producir bells 6.000 u 7.000 anyos antes de Cristo, en os actuals Irán y Iraq, o que convierte a la uella domestica en un d'os mamiferos que más tiempo fa que son domesticaus.